Sylejman Selimi

Sylejman Selimi (i lindur më 25 Shtator 1970) ka qenë komandant i Ushtrisë Çlirimtare të Kosovës (UÇK) në Zonën Operative të Drenicës gjatë Luftës në Kosovës. Pas luftës, në vitin 2009 ai u emërua  Gjeneral-Lejtënant i Forcës së Sigurisë së Kosovës (FSK-së), dhe në vitin 2011 u largua nga kjo pozitë. Selimi u dënua nga gjykatat e Kosovës për krime lufte, me akuzën e torturimit të burgosurve civil në kampin e UÇK-së në Likovc. Ai mori një dënim me 7 vite burg dhe u la i lirë me kusht në janar 2019.

 Jeta Personale 
Sylejman Selimi lindi më 25 Shtator 1970 në fshatin Açarevë të Drenicës. Shkollën fillore e përfundoi në fshatin e tij të lindjes, ndërsa Shkollën e mesme e përfundoi në qytetin e Klinës dhe i vazhdoi studimet në Fakultetin e  Minierave dhe Metalurgjisë në Mitrovicë të Kosovës.

Karriera Ushtarake
1991 - 1997: Rekrutimi i qelizave në Ushtrinë Çlirimtare të Kosovës (UÇK)
1998 : Komandant i UÇK-së në Zonën Operative të Drenicës
1998 - 1999: Komandant i përgjithshëm i UÇK-së
1999 - 2000: Komandant i Gardës së Kosovës
2000 - 2006: Zëvendës komandant i Trupave Mbrojtëse të Kosovës
2006 - 2009: Komandant i Trupave Mbrojtëse të Kosovës
2009 - 2011: Komandanti i Forcës së Sigurisë së Kosovës

Historia
Para Forcës së Sigurisë së Kosovës, Selimi ishte komandant i paraardhësit të saj, Trupave të Mbrojtjes së Kosovës (TMK). Më 19 dhjetor 2008, Selimi u emërua komandant i Forcës së Sigurisë së Kosovës nga Kryeministri Hashim Thaçi.

Gjatë Kryengritjes në Kosovë dhe Luftës së Kosovës, ai ishte komandant i Ushtrisë Çlirimtare të Kosovës, organizatës paraushtarake shqiptare që kërkoi ndarjen e Kosovës nga Republika Federale e Jugosllavisë (RFJ) gjatë viteve 1990 dhe krijimin përfundimtar të një Shqipërie të Madhe. 

Shiko gjithashtu

Referencat

 Titulli 

Kategoria:Biografi shqiptare
Kategoria:Ushtarakë shqiptarë
Kategoria:Njerëz që jetojnë
Kategoria:Lindje 1970